
Nesta Revista Atenea do 3? trimestre de 2021, toca escribir unhas 
verbas sobre o Patrimonio do Ateneo Ferrolán, sobre todo para 
informar que, a partir de xullo e setembro, recibirase, no local 
social do Ateneo Ferrolán, os seus fondos patrimoniais. Quedando 
a disposición e gozo dos socios e demais cidadáns de Ferrole a súa 
contorna, pero tamén mais aló. Os envíos encomenzarán a partir 
do 7 de xullo e retomaranse o día 1 de setembro. 


As travesías, sexan por mar ou por terra, aínda planificadas, 
poden sufrir reveses, algúns moi duros e dolorosos, que poden 
impedir continuar as mesmas, neste caso, houbo que superalos 
con decisións nada sinxelas e obrigados polo deixamento de quen 
non foi capaz de afrontar, con decisión, a superación dunha ruta 
que abocaba ao fracaso. A pesares das advertencias e avisos para 
corrixir O rumbo, os que tomaron as decisións do traslado non 
tomaron as medidas de precaución que eran necesarias para 
continuar a travesía a bo porto. Esta situación obrigou a trazar un 
novo rumbo para rescatar o esencial e verdadeiramente 
importante; o Patrimonio do Ateneo Ferrolán, e que este se 
custodiara na súa sede. 


Digo isto, ainda que non pareza, non queremos mirar atrás, so 
pretendemos sinalar os acontecementos mais relevantes e 
recentes dos que, singularmente, indicaremos 3 decisións de 
enorme e transcendental relevancia que nos sitúan no de hoxe, a 
saber: 

Os Socios do Ateneo en Asemblea Xeral extraordinaria, por 
certo, moi numerosa, aprobamos, non sen dor e certa tristura, 
pero moi conscientes de que nos xogábamos, propoñerlle ao 
Concello de Ferrol que mercará os bens e que o depositario e 
custodio dos mesmos fose o Ateneo Ferrolán. 

Como se supón a esta decisión non se chega de repente, 
chegouse logo de esgotar, ata a extenuación, todas e cada unha 
das posibilidades para evitar a venda dos bens ao Concello.Todos 
estes esforzos non deron o froito desexado - non foi posible - 
Neste proceso de decisión participaron, como xa dixemos, moitas 
socias e socios, colectivamente e individualmente, 


ATENEA 


Polo seu cargo, e sen minusvalorar a ninguén, penso que 
corresponde sinalar a Suso Basterrechea, que estivo a participar 
nas Asembleas e moitas das reunións celebradas, en calidade de 
socio e como concelleiro de Cultura do mandato anterior, sendo 
Alcalde Jorge Suarez, foron quen de levar ao pleno do Concello a 
proposta de adquisición dos bens do Ateneo Ferrolán, que se 
atopaban na empresa que os gardaba. Logo de moitas xestións, 
taxacións, limar asperezas, etc, o pleno celebrado o 27 de xullo 
de 2017, na sua páxina 76 en adiante, no seu punto 1o, trátase a 
moción do grupo municipal Ferrol en Común, apoiada polo 
partido socialista e dirixida ao pleno en defensa dos fondos do 
Ateneo Ferrolán. Moción que foi aprobada sen ningún voto en 
contra. 

Esta decisión veu precedida dunha forte campaña, outra mais, 
do Ateneo Ferrolán con todo los grupos políticos da corporación 
que nos transmitiron a súa disposición e acordo en facilitar a 
decisión. 

Esta decisión tivo o seu remate agora, xullo de 2021. Con Angel 
Mato de Alcalde e Antonio Golpe como concelleiro de cultura, 
quen finalmente executaron o acordo plenario de Xullo de 2017, 
sorteando as opinións de agoireiros que nin estaban nin están 
pola labor, como se di coloquialmente, de resolver as cousas. Por 
suposto, entre eles, non había ningún Concelleiro aos que 
estamos moi agradecidos. 


O título “RESCATE”, ten pleno sentido, porque os bens do 
Patrimonio de Ateneo Ferrolán, tal e como se coñecían e se 
coñeceran, pasan a estar a disposición, outra vez, de todas e 
todos, e son moitos os que xa manifestaron a súa intención de 
visitarnos, realizar consultas, estudios ou traballos. Nos os 
agardamos e estaremos ao seu dispor. 


VON ELIESDIO NEIL O 


GRAZAS POLO APOIT INCONDICIONAL RECIBIDO DURANTE 
ESTES ANOS, NON FOI BALDÍO, XA ESTÁN AQUÍ, TODOS, SEN 
FRACCIONAR. AGORA TOCA DISFRUTALOS. 
COIDAREMOS DESTES BENS CON PROFESIONALIDADE E 
MOITO AGARIMO. 








MIRADOIRO VERDE 


CLUB MONTAÑA FERROL 


XAN RAMÍREZ 








Fotos: Club Montaña Ferrol 





SENDEIRISMO: CULTURA, 
DEPORTE TURISMO, BREVE 
RESEÑA NO XEODESTINO 

ORTEGAL 





9#OMIRADOIROVERDE 





O Club de Montaña Ferrol, que volve á vida 
como o Ateneo, no ano 74 (renacido como 
Ateneo despois dunha vida previa antes do 
golpe do 36, igual que aquel Club Alpinista 
Abrente, que tamén morreu no 36), aínda sendo 
unha entidade deportiva, por ter unha cancha 
de xogo ilimitada, como é todo o territorio, 
aínda que con finalidade de promoción 
deportiva, actúa de feito como a terceira oficina 
de turismo de Ferrol: é mais, cando alguén 
pregunta algo de rutas en natureza, xa non é a 
primeira vez que algunha oficina “oficial” 
desvía O seus usuarios á nosa sede. 


Como todos os camiños, son auténticos 
contenedores de cultura, queremos facer de 
forma breve unha análise, nesta revista Atenea, 
non demasiada pormenorizada da comarca en 
xeral, diante da cantidade de veces que nos fan 
preguntas ó respecto e o grande 
descoñecemento dos munícipes en xeral. Pola 
experiencia que temos, o responsable político 
da área cambia cada catro anos, e son proclives 
a que cando chega algún proxecto externo ben 
presentadiño a todos lles parece estupendo, 
sen preguntar a quen sabe. Iso case sempre se 
traduce nunha certa malversación (no bo 
sentido da palabra) de cartos públicos. 


GRANDES RUTAS 


CAMIÑO A TEIXIDO: sen dubida o mais 
noso, O mais galego ata o 93, cando 
Portomeñe lanza a marca comercial 
“Xacobeo”. A modo de anécdota, miña nai 
que cumpriría 100 no 23 e pasou a súa 
infancia en Betanzos dicía que a xente viña 
a San Andrés, a Santiago íase ó médico!. E 
isto pode aplicarse no Camiño Inglés. 
Durante 15 anos, e recollendo a chama que 
prendera o Concello de Narón, con base ó 


percorrido de Frai Martin Sarmiento (1755), 


fixemos eses 50 km dun tirón, para o que 
utilizamos un logo (o Sanandresiño de 
pan), e unha frecha verde. Recuperamos 
vellas trazas, e aínda quedan por recuperar 
aquelas con presenza de milladoiros, e 
camiños antigos que pasaban por rueiros 
hoxe deixados a un lado do camiño, con 
pendentes aptas para carros e romeiros 
(ollo... non son peregrinos!), non como 
certas propostas, dificilmente defendibles 
e camiñables. 


Chegamos a facer unha viaxe de 
presentación dos Alcaldes e concelleiros, 
que coñeceron sobre o terreo a traza. Todo 
boas intencións. Pero os políticos pasan e 
OS Camiños quedan. 

O GDR-PRODER Costa Ártabra, no seu día 
sinalizou con paneis e fitos de pedra, 
aínda que preferiron o asfalto a 
complicarse a vida. Foi curioso, porque a 
proposta dos expertos foi unha 
sinalización coa Cruz de Malta e o Peixe. 
Os Cabaleiros de Malta, que dixeron que 
podía utilizar a Cruz, pero en todo caso a 
proposta, non era a recoñecida por eles, 
no seu manual de imaxe. Diante da nosa 
idea de facer un logo que fora a imaxe 
comercial do camiño, optouse polo 
fácil...quedou so o peixe neutro, é 
impersoal e utilizada para moitas outras 


cousas cun pal de trazos. 


A Secretaria Xeral de Turismo, nun 
momento de lucidez, marcara OS camiños 
no Concello de Cedeira. En vista de que 
marcaban itinerarios, que nos 
acabaramos de abrir, ca Única idea de 
facelo mais “camiñable”, peroa 
sabendas que non era o “tradicional”; 
intentamos facerlles ver o seu erro. 
Imposible! : “E que vostedes non 
coñecen o proxecto”. Quince anos nos 


camiñándoo.... Pois vale! 





Tamén a Deputación pagou o Camiño do Norte a Teixido, dende Mañón. Ó pouco tempo xa 
nin se podía facer. Isto é o que nos chamamos eufemisticamente “mala-inversión” que é 
como malversación pero mais suave. 


Anos despois para marcar Costa Ártabra, a Deputación pagou a retirada da sinalización da 
Xunta, outra “rara-inversión” de cartos públicos 
Dende o 2013 non voltamos a facer a ruta, polo que quedou abandonada e a día de hoxe e 
pola novas que nos chegan, non é recomendable. 


No xaneiro prepandémico do ano 2020, percorrimos os 5 tramos mais interesantes, 
comprobando o seu abandono. Isto deu lugar a un informe, que pasamos Ós concellos, so 
agradecido por Narón. Este concello dende turismo intentou facer un traballo de 
recuperación, e o concello de Cedeira “tirou” uns 17.000€ noutra errónea e feble 
resinalización, do que tamén emitimos un informe. Como dixo a Profesora Mavi Lezcano, 
cuio doutorado versou sobre o Camiño a Teixido, facedes traballos que a empresa privada 
cobraría uns bos cartos, e non vos teñen en conta. 


Polo que parece a mancomunidade está por retomar o tema, pero particularmente se os 
concellos non toman carta no seu territorio, será inútil.., non obstante, todos na súa web se 


apuntan ó Camiño 

Por certo, os escoceses lévanos anos de vantaxe, cos camiños do seu Santo Patrón... que 


casualidade Sta. Andrewsl!!! 


https: //www.thewayofstandrews.com/ 


CAMIÑO INGLES 

O camiño xacobeo, con menos 
referencias para o camiñante, case 
nen ten publicacións ó respecto, 
excepto cuestións testemuñais 
como un folleto de Ferrol Metropoli 
ou unha colección de folletos de 
edificios e elementos patrimoniais 
cunha soa edición, así como un 
pequeno libriño editado no seu día 
Por A Nosa Terra, ou unha modesta 
guía autoeditada recentemente por 
unha veterana montañeira, Marta 
Trueba. Pero nada que valga para 
orientar ó camiñante. É incrible que 


O máis acudido sexa a guía de Eroski. 
https://caminodesantiago.consumer.es/ 
https:/caminodesantiago.consumer.es/los- 
caminos-de-santiago/camino-ingles 


Iniciativas como a que lle fixemos a 
Deputación, dun A3 cos elementos e 
traza no concello de Ferrol, foi 
rexeitado por: “falla de material”, 
como así colga na contestación que 
temos na parede do local social. Non 
sabemos se non tiñan tinta ou 


papel. 


The Way 


of 
St. Andrews 





A “auditoría” quelle presentamos ó concello de 
Ferrol, no 2016 debe descansar no caixón do 
concelleiro do ramo, pese a que cada vez que hai 
cambio falamos do tema e axuntamos copia. 


É curioso, que se propoñan reunións sociais sobre 
O camiño, e a meirande parte dos participantes... 

non camiñan! O certo é que a nos, non nos chega 

invitación algunha. 


E o único camiño que conta co imaxe propia ..e 
que non se usa. E que a estas alturas Ferrol, non 
dispoña dun albergue propio, simplemente é 
unha vergoña que da imaxe da nefasta xestión 
que se fai deste rico elemento turístico 


GR 50 - RUTA DO MEDIEVO 

Un proxecto radial dos anos 90, de 3 sendeiros 
GR, desenvolto por S.M Ártabros con forte apoio 
da deputación, homologados, con saída en Chelo 
(Betanzos) quedou so nun. É incrible que a xente 
aínda pregunte por el, e que haxa publicacións 
oficiais (as guías do parque das Fragas do Eume 
por exemplo) que o recollan). Moi asfaltado, e 
descatalogado e sen ningún mantemento dende 
fai uns 2O anos. Nunca foi recorrible dun xeito 
lóxico pois as etapas remataban en puntos de 
interese, pero non en zonas de servizos, co que as 
pernoctas das ó etapas eran complicadas. 


RUTA DOS CASTELOS E MOSTEIROS: (San 
Sadurniño, Capela, Pontedeume) 

O GDR-LEADER Euroeume, quixo lanzar 
unha iniciativa circular, con traza 
aproximada proposta por nós, e 
desenvolto pola empresa GIMENA, e que 
nos propuxemos como Camiño dos 
Andrade, para unir moitos dos seus 
elementos. A idea era entrar nos circuítos 
circulares que se están a poñer en boga e 
funcionan moi ben a nivel de público, 
como en Pirineos, Picos, etc. ó final 
quedou so marcado un tramo que para 
colmo so collía un mosteiro e un castelo, 
por suposto o tempo borrou case todas as 
marcas. 


GR55: (NOVO CAMIÑO A TEIXIDO DENDE 
BETANZOS) 

A Deputación da Coruña quixo, sen 
preguntar previamente, retomar a idea da 
Ruta do Medievo, pero actualizándoo e por 
suposto homologándoo segundo criterio 
dos manuais FGM-FEDME. A idea de fondo 
era dar unha alternativa ó Camiño Inglés, 
con continuidade ata Santo André. 


O proxecto, pese a contar co apoio de 
tódolos concellos, nos xa avisamos dende 
o principio que ía ser moi complicado pola 
situación do territorio. A contratación 
dunha empresa allea ós manuais de 
marcaxe de sendeiros, fixo que dende o 
principio o sendeiro non puidera ser 
homologado, por mais que dende a 
Federación Galega de Montañismo se 
apoiou o máximo posible. 






Fíxose un folleto, cunha carpetiña, pero 
non é serio intentar vender un camiño 
irrealizable. Os concellos, a 
Mancomunidade e varios organismos mais 
seguen a ofertalo: un fraude! 


“erre 


Camiño de 
Santo André 


Santo André 
de Teixido 





Santiago 

A COSTA ÁRTABRA DE FERROL 

Cando xa tiñamos claro que despois de 15 
anos non iamos seguir apostado nós sos 
polo Camiño A Teixido, empezamos a 
vislumbrar a posibilidade de facer un 
circular por Ferrol con eses 50km. Habería 
posibilidades?, pois nun primeiro deseño 
se nos foi a 65km!, tivemos que recortar: 


A Malata, Feira do 2, Serantes, Chamorro, 
Mandía, Montes de Lagoa, as praias de 
Cobas con faro Prior como logo, Esmelle, 
San Xurxo, Doniños e a súa lagoa, 
Monteventoso, Montes do Cha, Brión A 
Cabana e a Malata, en definitiva: todo o 
Concello Constitucional de Serantes!. 
Marcámolo (anualmente o revisamos), 
dinamizámolo unha vez o ano (excepto na 
pandemia) facendo os 50km dun tirón. 
Fixemos un folleto que reeditamos de 
cando en vez actualizado, e fixemos un 
libriño de peto, co mais interesante do 
percorrido a nivel patrimonial e natural. 
Cada vez que lle propoñemos o concello a 
disposición mesmo, e da iguala cor 
municipal, é como berrar dende un 


cumio ..SO NOS 0OÍMOS NÓS. 


E interesante que de repente algún 
muniícipe intente deixar pegada cunha 
idea soberana: por exemplo a ruta das 
baterías de costa, remites o folleto e dis: a 
pouco que nos poñemos isto que temos 
feito é iso, non será mellor facer sinerxías 
coas iniciativas?.. “ah! Moi 

interesante” ...e de novo o eco do val!. 


En fin ..nos Ó noso. 





RUTAS DO PARQUE DAS FRAGAS DO 
EUME. 

Hai un primeiro prantexamento feito polo 
Club, encargado polo primeiro director, 
que casualmente perdese o cambiara 
dirección do parque, pero que logo na 
práctica e case o que está a día de hoxe. 


É curioso atopar cantidade de xente 
perdida polas Fragas, sinal inequívoco de 


que a marcaxe é cando menos insuficiente. 


Iso si na estatística o Parque arrasa, claro 
que so contamos Caaveiro! A parte de As 
Pontes-A Faeira/San Pedro do Eume, é 
como se nos existise, que chegue ata Lugo 
(Xermade) é un dato que descoñece case 
todo o mundo, aló pola zona de Lagares 
(sempre estará no noso imaxinario o 
leiteiro deste lugar) ou Xestoso Alto e 
Baixo, todos este lugares con veciños ós 
que lles aplican as normas proteccionistas 
pero que pouco notan en contrapartida a 
cambio polo seu mérito de que cheguen 
esas fragas ata nós a día de hoxe. Hai 
iniciativas cuasi individuais, como o Portal 
da Capela, empeño do propio concello 
cando a Xunta os deixa sen referencia 
algunha, ou os miradoiros de Teixido ou 
San Bartolomeu, por parte veciñal, etc. 


Os parques son un referente público para 
que a xente poda coñecer entornas 
naturais concretas e diferenciais ..se non 
se poñen as facilidades, mal imos. 


15#CLUBMONTAÑAFERROL 


OUTROS ITINERARIOS CAMIÑABLES 

No seu día ó Sendeiros foron recoñecido na 
comarca pola extinta Turgalicia: 2 en 
Ferrol, e un 1 en Neda, en San Sadurniño, 
outro na Capela e outro en Cabanas, por 
certo este último o concello aínda o sigue 
nomeando cando xa vai boa! Todos por 
falta de mantemento foron 
deshomologados. 


No setembro do 2020, contra “vento e 
pandemia”, conquerimos botar a andar un 
que lle chamamos “Terras Altas de 
Cabanas”. Cando falas de Cabanas todo o 
mundo pensa na praia. Hai 3 parroquias, 
Sta. Cruz, Soaserra e Regoela, que ó longo 
de 24 km con moi pouco asfalto, podes ver 
castros, mámoas, capelas, pontes, fontes, 
muíños e un longo etc de riqueza 
patrimonial, natural e paisaxística como 
dicimos nós.. “aquí alladiño”, o concello 
aposta por ela, e esperamos que sexa un 
percorrido agradecido por todos os 
camiñantes. 


Poderíamos falar do noso proxecto de 
“Belelle, un río de ideas” , 15 anos 
traballando sobre un recurso turístico 
natural e pedagóxico de primeira 
magnitude e non so non vai para adiante 


senón que vaia atrás. 


Na zona de As Pontes hai que facer 
mención a dúas rutas homologadas, 
traballo feito polo club local “Caxado” 
pero tamén nesa zona un recurso histórico 
que daría para un monográfico, é o camiño 
dos Arrieiros, do que todo o mundo fala, 
pero que ningunha administración (e iso 
que o Alcalde de As Pontes e o Presidente 
da Deputación) o pon en valor 4.000 anos 
de camiño e seguen pasando! Con 
destrución de mámoas como temos 
denunciado, de cruces, e un longo etc. 
Editando un primeiro e único mapiña 
turístico, nunca mais reeditado. 


E porir rematando, facer so mención de 
que a Mancomunidade está a marcar 
moitos sendeiros cun código QR (iso está 
moi de moda, e esta moi ben...se hai 
cobertura), só un aviso: ollo, moitas son 
rutas de hai moito tempo e non se saben 
como están. Outras son proxectos xa 
esquecidos no tempo (a rede de sendeiros 
de Ares por exemplo), outros non se 
corresponde coa realidade actual. E o que 
ten cando se “corta e pega” directamente 
da rede, aproveitándose do traballo 
doutros e sen confirmar as rutas. 


Pero non se preocupen que en FITUR, cola 


de todo! Menos mal que os políticos pasan 


e OS Camiños quedan. 


Xan Ramirez 


(Presidente do Club Montaña Ferrol, técnico Sendeiros da Federación Española de 





FERROLTERRA 
UNSÑEIO 


e 
iSigue esta ruta en Wikiloc! 


DO 
O Os 


Ruta Ares - Lubre 
ZA Sendares 


Sigue esta ruta en Wikiloc escaneando el código QR 


Puedes seguir o descargar de manera gratuita esta y las demás 
rutas del perfil de Wikiloc Xeodestino Ferrolterra - Rías Altas. 


Podes seguir ou descargar de maneira gratuíta esta e as demais 
rutas do perfil de Wikiloc do Xeodestino Ferrolterra - Rías Altas. 





deportes de Montaña, ex-directivo do Ateneo Ferrolán) 


VETA (ETVAÓNNS 


GRANDES RUTAS (ligazóns) 





http://teixidoape.blogspot.com/ 

http://15anosateixido.blogspot.com/p/o-camino.html 

http: //wwwW.naron.es/web/cat/es/ocio/rutas/get/4 
http://turismo.naron.es/es/conoce-naron/que-visitar/espacios-naturales/camino-san-andres-de-teixido 
https://visitferrol.com/camino-a-san-andres-de-teixido/ 
http://turismo.cedeira.gal/wp-content/uploads/2017/07/Itinerario-ruta-Ferrol-San-Andr'6C3'6A9S-ESP.pdf 
http: //www.concellodevaldovino.com/?qg7zes/node/204 

http: //www.turismoferrolterra.es/es/camino-a-san-andres-de-teixido/ 

https://caminoasanandres.com/ 





http://valdovino.com/san-andres-de-teixido 


| 


https://visitferrol.com/ruta-de-camino-ingles/ 
http://turismo.naron.es/es/conoce-naron/que-visitar/espacios-naturales/camino-ingles-santiago-de- 
compostela 

http://neda.es/es/turismo/camino ingles/ 

http: //www.fenecidadan.es/turismo/camino-de-santiago/es 

http: //www.cabanas.gal/es/taxonomy/term/125 

https://pontedeumeturismo.es/el-camino-ingles/ 


https://caminodesantiago.consumer.es/https:/caminodesantiago.consumer.es/los-caminos-de-santiago/cami 
no-ingles 


http: //www.senderosgr.es/es/gr-50-rota-do- medievo/ 
http: //www.juanholgado.com/senderismo/GR50“620ORuta'620do“h 20 Medievo/Pr“6F3logo/Pr'bF3logo.htm 











https://www.agroalimentariadoeume.org/euroeume/arquivos/dara 15.pdf 


https://voltamontana.com/eventos/ 

luns 24 de maio tivo lugara 


presentación da revista de 


baloncesto Zona Press no Ateneo. O 


número 24 da publicación dedica a 
portada e o 30“ do seu contido ao 
ascenso do Baxi Ferrol e ese foi o 
motivo de realizar a presentación 


na cidade. 


Óscar Losada, editor e director da 
revista, estivo acompañado por 
Lino López, técnico da escuadra, a 
capitá Patricia Cabrera, que volverá 
vestir as cores do club, e Natalia 
Rodríguez, xogadora que renovou 


para a próxima tempada. 


XOEL TAQINTIN LENS 


O responsable da revista salientou o 
compromiso co baloncesto feminino e 
subliñou que toda a portada facía 
referencia a mulleres, posto que ademais 
do Baxi aparecían os nomes de Raquel 
Carrera e Anna Montañana. A xogadora 
galega, que acaba de xogar o Eurobasket, e 
a histórica ala-pívot foron entrevistadas 
para este número. 


Cabrera e Rodríguez levan varios anos 
xogando en Ferrol e manifestaron a súa 
ledicia por seguir formando parte do cadro 
de xogadoras do Universitario. O técnico 
dixo que continúan “por méritos propios. 
Son persoas identificadas co club e saben 
traballar a prol do colectivo”. 


A importancia do colectivo para acadar bos 
resultados foi un dos temas tratados na 
charla. Patricia Cabrera manifesta que 
viviu no Uni “o mellor e o peor nese 
apartado, xa que o ano do descenso 
tivemos un conxunto no que había xente 
que ía por libre e paseino moi mal por esa 
falta de unión. Con Lino sempre tivemos 
moi bos vestiarios e iso é fundamental”. O 


preparador comentou que o día anterior 


desbotara a fichaxe dunha xogadora 
porque aínda que lle interesaba na pista 
tiña moitas dúbidas no aspecto persoal. 





Natalia Rodríguez pensa que vai seguir 
mellorando con Lino López. “Vin aquí con 
dezaoito anos. Nestas tempadas aprendín 
a ler mellor o xogo. Mellorei bastante 
aspectos defensivos e tamén ofensivos. 
Quero seguir dando pasos adiante como 
fun facendo estes catro anos”. 


No que atinxe á evolución do club, o 
preparador manifestou que “está agora 
máis profesionalizado. Hai máis xente 
traballando. Sempre se tentou dar o 
máximo e aprendeuse coa experiencia das 
tempadas na máxima categoría. A masa 
social medrou moito. Antes era un club 
practicamente descoñecido e agora as 


xogadoras son recoñecidas na rúa. Cando 


estabamos competindo en LF-2 ás veces 
tiñamos que compartir pista e agora iso é 
impensable”. 


Patricia considera que a entidade “medrou 
bastante nestes anos e a nova directiva 
quere que aínda se mellore máis. Por 
moito que se profesionalice non vai perder 
a esencia familiar e iso é importante”. 


Natalia coincide en salientar esa mellora 
do club, “que se ve claramente nos 
detalles da pista en exclusiva para nós ou 
na forma de viaxar. Faime ilusión que a 
xente da canteira nos pida fotos ou 
camisolas”. 





PAELLTONTOVIN NIO ANT DITAN 


“Por moito que se 
profesionalice non vai perder 
a esencia familiar e iso é 
importante” 


Patricia Cabrera 


“Faime ilusión que a xente da 
canteira nos pida fotos ou 
camisolas” 


INETEITER TI 








ASOCIACIÓN CULTURAL FERROLTERRA ANTIGA 
(Antonio Casal, Rubén Labisbal, Manuel Pita) 


Contexto: Foto: faceebook Ferrolterra Antiga 


Once anos van dende que o Concello de Ferrol mercara a vivenda natal de 
Ricardo Carvalho Calero e os contiguos inmobles 49 e 47 da rúa San Francisco. 
Neste espazo de tempo a degradación e deterioración dos inmobles ten sido 
manifesta, inserta no longo proceso de decadencia do barrio histórico de Ferrol 
Vello. Isto ante a pasividade e innactividade dos diferentes gobernos locais, que 


ata a data teñen sido incapaces de materializar ningún proxecto para a casa 


natal de Carvalho Calero. 

Once anos de promesas e expectativas non satisfeitas, nos cales, por outra 
banda, as entidades culturais da cidade, non teñen cesado de reivindicar a 
memoria de Carvalho e, paralelamente, solicitar a rehabilitación da casa natal. 

A este respecto, indicar que as 
reividiciacións e conmemoracións entorno 






vivenda da casa natal xa tiñan un logo 


percorrido previo, dende que no ano 1981, ASOC | AC | Ó Ñ 


aínda vivo Ricardo Carvalho, a Socidade 


Cultural Medulio sinala a vivenda cunha C U LT U RAL 
placa. Posteriormente, nos anos 90, a FE - FR RSOLTE RRA 


Fundacom Artabria ten convertido a casa 


de Carvalho Calero no punto de encontro AN TI G A eESZ REF 


das conmemoracións anuais á figura e 





memoria do autor. 


A solicitude BIC do ano 2020: 
Esta é, por tanto, a situación da vivenda. 


Ante tal panorama, dende a Asociación 


A este respecto, dende Ferrolterra Antiga 
Cultural Ferrolterra Antiga po e 


o Ar considerábamos fundamental concretar, 
considerabamos necesario impulsar un 


; en base a un criterio obxectivo, a ensencia 
novo enfoque có que quebrar esta 


- as do valor do inmoble. Isto de cara promover 
situación. En coherencia cos propios fins 


ue un consenso social e político entorno a 
da asociación, esta achega, loxicamente, 


; | necesidade de salvagardar e rehabilitara 
debía ser feita dende a perspectiva 


; | - vivenda. Para isto, procuraronse 
patrimonial. Por tanto, e en colaboración 


i referentes en declaracións BIC previas. Así 
con outros colectivos (Ateneo Ferrolán, 
Fudacom Artábria, S.C. Medulio, A.C. 


Muiño do Vento, Colectivo Literario 


poís, fundamentámonos en dúas 
declaracións: un caso andalúz, a 


; ; declaración da casa natal de Cernuda en 
Moraima, Grupo de Poesia e Teatro O 


| | | Sevilla, e mais interesante para o noso 
Faladoiro, Rede do Patrimonio) elaborouse ó p 


di | caso, a declaraciónda casa de Castelao en 
unha solicitude para incohar o 


- Rianxo. 
procedemento de declaración BIC da A 


vivenda natal de Carvalho Calero. A 


as - Ámbalas dú dab li 
finalidade era dobre, pois, se ben, a AS O 


DO | caso da casa natal de Carvalho, o cal servía 
declaración podese servir para dotar 


- N | para desenvolver a nosa teorización sobre 
dunha protección especifica ao inmoble, 
dentro do BIC do barrio de Ferrol Vello, 


todo o proceso tamén serviría para definir 


o valor patrimonial de este último 
inmoble. 
De forma resumida, poderíase caracterizar 


o valor da vivenda. 
a proposta en estes puntos: 


PA TNVELONICO [ONTE 





O vínculo de Carvalho con Ferrol: Polas verbas do propio Carvalho denótase a súa 
forte indentificación có barrio de Ferrol Vello, 
pois ben, fora o barrio onde pasara toda a súa 
infancia. Por tanto, podemos considerar a súa 
vivenda natal un símbolo deste vínculo. 


arvalho ea súa obra é 






ar O contexto social e cultural 
no que transcorreron O seu primeiros anos de vida 
e formación. Así pois, diferentes figuras da época, 
como os mestres Pereira e Comellas, deberon ter 
un ascedente sobre Carvalho. Por outra banda, na 
obra de Carvalho existen múltiples referencias ao 
barrio e a cidade, estando estos pasaxes 
inspirados na súas propias experiencias da 
infancia e xuventude. Precisamente, este é un dos 
aspectos destacados na declaración BIC da Casa 
natal de Cernuda. De novo, por tanto, a casa natal 
de Carvalho aparece como posible símbolo deste 


vínculo. 


O vínculo da memoria de Carvalho Este é o elemento clave que singulariza a casa natal 

Calero coa Casa natal: fronte a outros inmobles nos que tamén residiu 
Carvalho. A diferencia dos anteriores e un 
elemento externo a propia vida de Carvalho, un 
vínculo na dirección contraría aos anteriores. Pois 
este baséase nun constructo creado ao redor da 
vivenda. Precisamente, na declaración Bic da casa 
Carvalho Calero desenvólvese esta idea: 


"Desde a definición dada por este termo na historiografía, un lugar de memoria non é 
necesariamente un espazo físico onde nacese ou vivise de xeito permanente un personaxe, 
senón que a súa vinculación vén dada por feitos singulares, pola asociación no recordo dos 
contemporáneos e dos que viviron posteriormente, e polo culto e práctica social que 
directamente poñen de manifesto unha ligazón entre un lugar e un feito, persoa ou colectivo 
no pasado. É a sociedade, en definitiva, quen constrúe e lexitima un lugar de memoria. " 

Isto, é perfectamente aplicable ao caso da 
casa natal de Carvalho, onde, como xa 
sinalouse, vense producindo homenaxes 
dende fai 40 anos. Neste tempo, a casa 
tense convertido no punto referencial da 
memoria de Carvalho. Tal é o vínculo, que 
ata a marxinación da figura de 
Carvalhosimbolizábase na ruiña da súa 
casa natal. 


En definitiva, durante o proceso de 
elaboración da solicitude, tense 
demostrado que o valor deste inmoble 
circunscríbese ao ámbito patrimonial. Por 
tanto, a vivenda é un ben que debe ser 
catalogado e preservado polas 
administracións, isto independentemente 
dunha posible declaración BIC. 


A súa vez, consideramos que o feito pode 
servir como base para a reivindicación e 
posta en valor doutros moitos inmobles 
asociados a memoria doutros tantos 
persoeiros da cultura galega. Pois, como 
quedou constatado, existen escasos 
exemplos de declaracións BIC de inmobles 
asociados a memoria de escritores e outras 
figuras. 


O manifesto de 2021: 

Se ben, por mor da pandemia, tódolos 
actos de difusión e presentación da 
solicitude de declaració BIC quedaron 
pospostos, en abril deste ano, o anuncio 
por parte do Concello dun anteproxecto 
para rehabilitación da casa natal de 
Carvalho abría agora unha nova 
oportunidade para reinvidicara 
rehabilitación do inmoble. Por iniciativa 
primeira do Bng realizáronse unha par de 
encontros, nos cales participaron 
diferentes entidades ( Fundacom Artábria, 
SC Medulio, Ateneo Ferrolán, AVV de 
Ferrol Vello, Cerna de Carvalho, Bloque 
Nacionalista Galego, A.C. Ferrolterra 
Antiga, Rede do Patrimonio) e que 
resultaron nun manifesto. Neste 
documento, expoñese moitas das ideas e 
puntos de vista compartidos e 
consensuados polas múltiples entidades 
que participaron nas reunións. 
Resumidamente estes serían: 


Rexeitamento do anteproxecto. 

Aínda que se considera positiva a 
rehabilitación dos cinco inmobles que 
abrangue esta proposta, entre eles a casa 
de Carvalho, considerouse que presenta 
serias deficiencias. Específicamente, no 
que respecta á proxección dun plan de 
usos. Propóñense os usos máis dispares, 
sen que exista unha coherencia interna 
entre eles, de feito, esta falta de 
coherencia interna do proxecto plásmase 
na proposta arquitectónica do 
anteproxecto, cunha linguaxe diferente 
para cada un dos cinco inmobles. 

A súa vez, OS USOS propostos son moi xenéricos e 
están faltos de xustificación, tal é o caso, da 
proposta dun coworking ou dunha nova oficina do 
peregrino, pois na actualidade existe unha no 
porto. En definitiva, o anteproxecto carece dun 
plan de uso elaborado, o cal pode supor un 
importante problema de cara a viabilidade do 
proxecto 


Un proxecto integrador: 

Un dos principais puntos de consenso entre as 
entidades asinantes é que calquer proxecto 
debería atender as necesidades veciñais, así 
como, responder as expectativas das entidades 
valedoras,durante todos este anos, da memoria de 
Carvalho. Isto pasa, en parte, por xerar espazos 
onde todas as entidades podan desenvolver os 
seus actos culturais. Por tanto, o proxecto debera 
servir para 

poñer en valor a memoria de Carvalho, a súa 
vivenda natal e o BIC de Ferrol Vello, pero, tamén, 
para dinamizar e revitalizar o barrio. En 
definitiva, só escointando ás entidades 
conseguirase elaborar un proxecto viable e 


satisfactorio. 


A figura de Carvalho como eixo da rehabilitación: 
Considérase que pola manitude da figura de 
Carvalho e o seu contributo a Galicia, a 
reivindicación da súa figura e o seu legado debera 
ser O centro do proxecto de rehabilitación. Por 





tanto, calquera proposta debe considerariisto, e, 


Foto: faceebook Ferrolterra Antiga 


consecuentemente, plantexar un usos coherentes 
e respetuosos coa memoria de Carvalho, a cal non 
se debe banalizar. Isto leva, a propoñer que os 
usos sexan exclusivamente culturais. 


PYE:LLTOUNARTIN E COLON IDA NO) 





Así poís, de forma moi abreviada, estes 
son Os puntos esenciais dun manifesto, 
que foi presentado ante o Concello o 
pasado 4 de maio e, de novo, reivindicado 
O pasado 5 xuño, esta vez fronte a casa 
natal de Carvalho. Isto coa fin de 
conseguir que o Concello se comprometa 
realmente coa rehabilitación da vivenda, 
que non sexa outra promesa irredenta, e 
que se abra un proceso participativo onde 
se poidan expoñer e escoitar todas as 
propostas: 

Un arquivo e biblioteca de Carvalho ( na 
actualidade no Parlamento Galego), un 
museo adicado a Carvalho, un centro 
investigación de linguistica, un espazo, do 
que hoxe o barrio carece, para actividades 
culurais da veciñanza e Os actos 
conmemorativos de Carvalho (por 
exemplo, teatro, exposicións, charlas...) 
unha exposición sobre os aportes feitos 
dende Ferrol a cultura galega 


(por exemplo, persoeiros como Benito 
Vicetto ou fitos como a fundación de 
Céltiga) un centro de intepretación para a 
posta en valor do barrio (BIC) de Ferrol 
Vello, da súa historia e memoria, que 
serva para reforzar a identidade veciñal 

( por exemplo, esta podería partir das 
referencias ao barrio que hai espalladas 
pola obra do propio Carvalho). 


Estas son algunhas das ideas que teñen 
xurdido durante os encontros das 
entidades, e que coidamos ponden 
conxugarse de maneira satisfactoria para 
todos e todas, dunha forma respetuosa e 
coherente có valor intrísenco do inmoble, 
como lugar de memoria vinculado a 
Carvalho. Isto á par, de xerar un proxecto 
como moito potenciale dun 
aproveitamento máximo duns espacios, 
que agora presentan uns usos claramente 
definidos. 


En conclusión, considérase que este 
proxecto é esencial para a recuperación 
do barrio de Ferrol Vello, e por tanto, o 
Concello debería afrontalo como unha 
prioridade. Pois o barrio, as veciñas e 
Carvalho xa foron dabondo relegados. 


Plataforma feminista 
radical 


dende a perspectiva feminista 

O Día das Letras Galegas deste ano adícase á poeta Xela Arias (Sarria, 1962 - Vigo, 2003) ea 
Plataforma do Feminismo Radical de Galicia quere facerlle a súa pequena homenaxe como 
escritora, como muller e como feminista. 


O Día das Letras Galegas é un día de homenaxe ás persoas que contribuíron á creación 
literaria, artística, cultural no territorio galego e na lingua galega. A primeira persoa á que se 
lle dedicou este día é Rosalía de Castro, no 1963, cen anos despois do centenario da 
publicación da súa obra Cantares Gallegos (1863). Este inicio, cunha muller reiteradamente 
referenciada pola súa contribución literaria e as súas reivindicacións feministas e de clase, 
parece abrir as portas a unha representación equitativa das homenaxes; é dicir, que tanto 
homes coma mulleres estarían igualmente presentes dentro deste galardón. Mais isto non 
foi así; das 58 persoas homenaxeadas (entre 1963 e 2021) só cinco foron mulleres (contando 
con Xela Arias), o que supón un 8,696 do total. Os homes están sobrerrepresentados cun 


91,490. 


Xela xa podía sentir no seu contexto vital, co vivir da súa xeración, que as mulleres non 
atopaban un oco dentro da produción cultural. Como sinala Romaní (2021) “abóndanme os 
dedos das mans para cita-los nomes das que entre todos eran mulleres novas publicando 
naquel momento, e hoxe sóbranme os dunha man soa para contar as que sobreviviron 
daquilo”. 


No 1991 Xela Arias presentou un artigo sobre mulleres e literatura no Encontro de escritores 
galegos e portugueses, celebrado en Santiago de Compostela. Neste, segundo recolle elDiario 
(2021), a homenaxeada destas Letras de 2021 criticou a recepción sesgada que sufriu como 
autora polo feito de ser muller, mentres escritores “pretendidamente feministas” seguían 
facendo “poemas amatorios onde eles son o lobo e elas as estáticas, inútiles e estúpidas 
carapuchiñas desexadas de sempre”. Este encontro realizouse despois da celebración, en 
días anteriores, de dúas xornadas sobre poesía e narrativa na que non había presente nin 


unha soa voz feminina. 


3O#PLATAFORMAFEMINISTARADICAL 





Cabe falar a continuación, dunha das obras máis controvertidas de Xela: Tigres coma cabalos, 
posto que nela sae espida acompañando algúns dos poemas que a compoñen. O corpo 
feminino, visto historicamente como un produto de consumo, obxecto de mercantilización e 
cousificación, está socialmente en loita contra a corrente patriarcal que o empuxa a limitarse 
a ser un obxecto de consumo ou un mal insalvable (que debe de ser escondido, tapado). Está 
claro que a sexualización do corpo feminino é unha realidade, empiricamente contrastable 
en numerosos eidos. Para Rivas (2021) Xela deixa claro que “non, non buscamos adrede un 
efecto erótico ou sexual nas fotografías. As fotografías non teñen esa intencionalidade 
evidente, case publicitaria, de Newton. Se quixeramos facer algo obsceno, fariamos outra 
cousa”. Facendo fronte a un contexto tradicional e sexista a autora arríscase e localízase na 
vangarda. Tamén apunta que sabe que “ten riscos e que (se) expón a moita frase estúpida, 
porque de entrada, no libro, a quedada vai ser coas fotos. Pero tamén (sabe) que haberá outra 
xente que irá máis alá, que valorará o que hai no libro de nova experiencia, de diálogo entre a 
imaxe e a palabra”. 


Cómpre comentar unha entrevista realizada a Xela Arias por Manual Rivas, no diario La Voz 
de Galicia (25 de marzo 1990). Nesta a autora vese interpelada por varios comentarios 
sexistas que só se farían no caso de que a entrevistada fose unha muller. Por exemplo a 
pregunta “gústache ir de compras?”. Ao que Xela contesta, cun punto de picardía e sarcasmo 
“non, non me gusta ir de compras. Antes prefiro fregar a casa que ir de compras”. Outra 
resposta destacable, que fai palpable a súa opinión sobre a defensa dos dereitos e liberdades 
das mulleres é a que responde á seguinte pregunta: “escribícheslle poemas a algún mozo?”. 
Di Xela: “fixen moitos poemas a rapaces. E inventei personaxes a partir deses rapaces como 
fixestes os homes coas mulleres durante centos de anos”. 


Xela Arias é considerada unha das voces "máis destacadas da poesía galega contemporánea" 
e conta tamén cunha importante carreira como profesora, editora e tradutora de clásicos. 
Forma parte dun grupo de poetas aos que a RAG “pretende recoñecer a través da súa figura: 
aqueles autores novos que renovaron a lírica en temas, estilo e forma a partir dos primeiros 
anos dos 80”. A que será a protagonista das Letras Galegas do 2021 "concibía a poesía como 
unha forma de indagar e cuestionar a orde das cousas, de describir “o que se aprende a 
ocultar" a través dunha poesía “singular, transgresora, sincera e comprometida" 
Retomaremos, para rematar, a realidade coa que comezamos. A representación e O 
recoñecemento feminino contraposto ao masculino. A importancia de dedicar e homenaxear 
ás mulleres, para que poidan ser referentas de todas as que veñen, a importancia da toma de 
conciencia como suxeitos activos e merecedores de visibilidade. Esta idea pode ser 
relacionada cunha postura teórica que Amelia Valcárcel ( 2020a) toma da profesora García de 
León, chamada: “discriminación de elites”. 

Valcárcel sinala que “algúns terreos parece que van admitindo mulleres, coa consabida 
táctica do pouco a pouco, pero non é tan certo. Blíndanse coa excelencia e toleran o xusto 
para non ser sinalados”. 

Neste sistema as mulleres non son concibidas dende a individualidade, paso esencial para 
poder tomar auto-conciencia de grupo. Así, “os iguais recoñécense coma individuos, polo 
tanto coma diversos, dotados de esferas propias de opinión e poder. As idénticas carecen 
xustamente de principio de individuación, de diferencia, de excelencia de rango” (Valcárcel, 
2020b). 


A pouca representación das mulleres dentro de este día de homenaxe, o Día das Letras 
Galegas, deixa ver un sistema profundamente desigual onde o talento feminino non é 
considerado como equipolente ao masculino. Unha das razóns que se atopan baixo esta 
situación é que “o colectivo das mulleres soportou e soporta o peso dunha identidade que se 
resolve en figuras finitas, estereotipadas e inaceptables” (Íbid, p.133). 


E é que, segundo Romaní (2021) “pois se me declaro inconforme co mundo, se me declaro 
contradictoria e filla das miñas contradicións (...) a poesía convérteseme nunha táboa de 
salvación no naufraxio das razóns estritas. Necesidade que xorde da urxencia por entende-lo 
humano contraposto, pero tamén, e quizais antes, do descontento coa orde establecida, 
calquera que sexa”. 


Xela Arias comezou publicando os seus primeiros versos, na altura dos anos 80, en Xornais 
coma A Nosa Terra, Diario 16 de Galicia, Faro de Vigo, Jornal de Noticias do Porto; ou revistas 
coma a Revista Cultural Dorna, da Illa de Arousa ou a viguesa Tintimán. Colaborou tamén, 
en Luzes de Galiza e no Boletín Galego de Literatura, importantes publicacións literarias e na 
Festa da palabra silenciada, publicación que destaca polo seu carácter feminista. O seu 
comezo no mundo literario coincide coa publicación do seu libro de poemas Denuncia do 
equilibrio, no ano 1986, que quedou finalista no certame literario Premio Losada Diéguez. 
Este libro caracterízase por ir a contracorrente da poesía galega daquel momento; nel 
cuestiónase a orde establecida e amosa o seu desacougo coa vida cotiá, as emocións e O amor, 
empregando unha sintaxe propia, radicalmente propia, independente e que contén unha 


importante forza simbólica. A autora anticipou nesta obra as liñas da poesía dos anos 90. 

Luz no delirio dos sentidos! 
e te preciso cando te agardo non vés nunca e a súplica que molla 
desfai un labio 
e outro labio que espira nun silencio 
compártome 
sei que no lonxe das parábolas das frases 
cortadas e os puntos a parte son só 
medos escorrentados polo teu corpo 
soberano dunha idea poderosa que 
tal vez suceda e eu non saiba quen es 
ti cando te agardo 
unhas mimosas podres 
auscultadas da xanela ó xardín 
hai tantos ruídos nesta rúa... 
non tinga-lo cutis 
pero ven, como te agardo 


Denuncia do equilibrio. (1986) 


Precisamente, no 1990, publica Tigres coma cabalos, un volume cos versos e fotografía 
fusionados en 24 poemas acompañados de imaxes de espidos, entre eles o seu propio. Neste 
proxecto traballa man con man co fotógrafo Xulio Gil. Está considerado o seu libro máis 
transgresor (actualemente, podemos visitar esta exposición no Museo do Mar de Vigo, ata O 


3O de xuño). 


Acompáñame 
Son dun tempo 
de espectáculos,lanternas e acebeches comigo 
Tamén sei dunha violencia de silencio 
en serpe oculta de maligno 
que maldigo. 

Na raia da evidencia-tan ás claras 
eu tributo, distraída dos pans, 
cada pedazo entre o noxo das brasas, 
no molestar do cotián ese 
odioso caníbal dos meus ollos. 

Porque 
Sei de sereas verdadeiras tamén cantando venenos, e máis das inmensas prosas do descanso. 
Pero é que as miñas zonas 
Tamén son rostros conxestionados polo traballo. 
Maldigo o precio da vida que arrastran, 
e fusilo de min a disciplina da ordenanza 


Tigres coma cabalos.(1990) 


No 1996 publica Darío a diario, adicado ao seu fillo, que constitúe o seu terceiro poemario, no 
que aborda a maternidade desde unha mirada afastada do papel tradicional. Como a propia 
autora ten explicado, este libro foi no seu principio, “a necesidade imperiosa de explicarlle ao 
meu fillo o manifesto íntimo e interno de intencións maternas nas que el mesmo, polo feito 
de existir, me obrigaba a moverme; o compendio de contradicións que a maternidade me 


provoca”. 


Non me gustaban de nena os peluches 
e lembran meus pais que non xoguei moito ás bonecas. 
Non me deteño a cociñar e na química das quimeras 
rocei un xeito de delincuencia xuvenil. 
Un xénero feminino algo a desmán 


das narracións para o ano en que nacín. 
Darío a diario (1996) 


O seu último libro, Intempériome (2003), editado por Miguel Anxo Fernán Vello no propio 
ano da morte da nosa autora, chegou como outro chanzo na súa exploración "para converter 
a desobediencia e a transgresión" en poesía, segundo explica a RAG. Neste libro, emprega 
unha vez máis a sintaxe propia, que tanto a caracteriza e coa que racha coas convencións 
lingúísticas, comezando xa polo propio título do libro. É unha exploración do territorio da 
existencia, do amor e da morte. 


Ademais de poesía, escribiu relatos que publicou recollidos no libro Contos eróticos/Elas, no 
ano 1990. Un ano máis tarde, no 1991, colaborou co desaparecido grupo de rock vigués 
Desertores, aportando a letra das cancións dun dos seus discos, baseadas nos seus poemas. 

No ano 1995, traduce ao galego o libro Cantiga de amor, do autor valenciano, Vicenc Beltrán 
Pepió. A súa faceta como tradutora, vaina desenvolver en moitas máis ocasións, traducindo 
ao galego as obras de autores como Jorge Amado, Camilo Castelo Branco, James Joyce, James 
Fenimore Cooper; Wenceslao Fernández Flórez, Carlos Oroza, Gianni Rodari, Roald Dahl; 
Juan Farias, Miguel de Cervantes, Jan Terlouw, Bram Stoker; Angela Carter, Charles 
Baudelaire e Jean Rhys. 


Ademais de como poeta e tradutora, Xela Arias buscaba novos espazos de manifestación en 
recitais de poesía, exposicións fotográficas ou espectáculos que combinaban poesía e música, 
como o que estaba a preparar antes da súa morte, co músico Fernando Abreu, sobre o seu 


poemario Intempériome, que nunca se puido chegar a realizar. 


A súa obra poética tamén puidemos coñecela a través de libros colectivos como Palabra de 
muller (1992) e Daquelas que cantan. Rosalía na palabra de once escritoras galegas (1997). 
Por outra banda, 15 anos despois da súa morte, no ano 2018, publicouse o libro Poesía 
reunida, no que se recollen os libros Denuncia do equilibro, Tigres coma cabalos, Darío a 
diario e Intempériome, con anotacións da filóloga e ensaísta María Xesús Nogueira, quen 
destaca da obra de Xela Arias as indagacións nas contradicións do ser humano e da orde 
social. 


Ademais do seu labor literario, formou parte do equipo de Edicións Xerais -onde traballou de 
1980 a 1996- contribuíndo a fixar a normativa do galego como correctora de estilo e editora. 
Nos últimos anos da súa vida, tras licenciarse en Filoloxía Hispánica e en Filoloxía Galego- 
Portuguesa, foi docente nos institutos de Chapela (Redondela), no Álvaro Cunqueiro e 
Valadares II (Vigo), A Sagriña (A Guarda), Terra de Xallas (Santa Comba); Paralaia (Moaña), 
Valle-Inclán (Pontevedra) e Xelmirez II (Santiago). 


Un ataque ao corazón foia causa da súa morte, en Vigo na madrugada do 1 de novembro de 
2003. A noticia da súa desaparición colleu de sorpresa ao mundo cultural galego. Acababa de 
publicar en Espiral Maior, Intempériome tras sete anos de silencio poético. 

Xela Arias protagonizou no final da década dos oitenta e nos primeiros noventa a progresiva 
incorporación das voces femininas ao panorama literario galego, moi especialmente no 
ámbito poético, no que os seus libros foron marcando un camiño para a poesía de muller. A 
autora será a quinta muller en protagonizar a celebración do 17 de maio, tras Rosalía de 
Castro --foi a primeira, en 1963--, Francisca Herrera Garrido -—1987--, María Mariño -- 
2007-- e María Vitoria Moreno ——2018--. 

EAN NI ANA TI CALERO 


Neste hora na que nos debruzamos 
diante das ruínas do teu fogar, 
seguimos sentindo,coma ti, un bafo ameazante 


as nosas costas,á dereita,á esquerda, arriba,abaixo... 


Nesta hora na que maldicimos 
tanta soberbia prepotente,ignorante;,cruel, 
necia, vergoñenta, aniquiladora, 
ditadora imperialista vestida de amidón, 
non nos quedan máis que palabras de dor e impotencia. 


O vento alenta moribundo 
apostado nas vigas podres da soidade 
e as pedras, outrora estrutura ennobrecida de lealdade 


agardan a vinganza da historia,sempre demorada. 


A fervenza humana camiña ausente, 
inútil loita de quen mantén despregada, 
coma un sudario, a bandeira azule branca da dignidade. 


Coma sempre, o eco devólvenos o balbordo 
de palabras ouveantes desde os altos podios, 
onde os monifates da oficial cultura 
expoñen a súa plumaxe inanimada 
coma OS paxaros disecados da túa avoa nos días de festa. 


Nesta hora obrigada da lembranza, 
fronte a esta afronta innobre e aleivosa 
cargamos este entullo de mortalla 
sobre as nosas costas e as dos nosos fillos. 


Nesta hora obrigada da memoria, 
dobrados os nosos lombos cansos, 
escribimos o teu nome insubornable 
en sinal de respecto e amor aos devanceiros. 





Elia Rico Lagarón y 


as 

